Решение на Общия съд от 8 март 2023 г. — Novasol/ECHA
(Дело T-70/22)1
(REACH — Такса, дължима за регистрацията на вещество — Намаление за МСП — Проверка на ECHA по декларацията относно размера на предприятието — Изискване на доказателства за статут на МСП — Отказ за предоставяне на определена информация — Решение, с което се разпорежда събиране на неизплатената разлика до дължимата такса и се налага административна такса — Понятие за свързано предприятие —Препоръка 2003/361/ЕО — Задължение за мотивиране)
Език на производството: френски
Страни
Жалбоподател: Novasol (Крайнем, Белгия) (представител: C. Alter и G. Bouton, адвокати)
Ответник: Европейска агенция по химикали (представители: F. Becker, S. Mahoney и M. Heikkilä, подпомагани от A. Guillerme, адвокат)
Предмет
С жалбата си на основание член 263 ДФЕС жалбоподателят иска да се отмени решение SME D (2021) 8531-DC от 25 ноември 2021 г. на Европейската агенция по химикали (ECHA), с което се приема, че той не е представил необходимите доказателства, за да се ползва от намалението на таксата за средно предприятие, поради което от него е поискано да заплати разликата между размера на вече платената от него такса и размера на таксата, дължима от големите предприятия, както и административна такса в размер на 19 900 евро
Диспозитив
Отхвърля жалбата.
Осъжда Novasol да заплати съдебните разноски.
____________
1     ОВ C 138, 28.3.2022 г.